Árið 2009 , fimmtudag 2. apríl kl. 20:00 kom skipulagsnefnd saman til 32. fundar í Ráðhúsinu á Svalbarðseyri . Mættir voru undirritaðir nefndarmenn : Gylfi Halldórsson og Hringur Hreinsson . Anna Fr. Blöndal boðaði forföll . Einnig var mættur Árni K. Bjarnason , sveitarstjóri . Gylfi Halldórsson , formaður setti fund og bauð fundarmenn velkomna . Afrit af bréfi Skipulagsstofnunar til umhverfisráðuneytisins dags. 24. mars s.l. v / breytingu á Aðalskipulagi Svalbarðsstrandarhrepps 2008 - 2020 , efnistökusvæði í landi Sigluvíkur . Framkvæmdaleyfi vegna efnistöku í landi Sigluvíkur . Öll gögn varðandi framkvæmdaleyfið hafa borist , en beðið er afgreiðslu umhverfisráðherra á aðalskipulagsbreytingunni . Skipulagsnefnd veitir sveitarstjóra heimild til að ganga frá framkvæmdaleyfinu þegar staðfesting umhverfisráðherra liggur fyrir . Afrit af bréfi til umhverfisráðuneytisins dags. 12. mars s.l. vegna deiliskipulags Vaðlaklifs , íbúðarbyggðar í landi Veigastaða og Halllands . Erindi fráStefáni Þengilssyni f.h . Icefox á Íslandi ehf. dags. 25. mars s.l. varðandi byggingu baðhúss á lóðinni Vaðlabyggð 1 . Umrædd bygging er staðsett vestan við húsið og hverfur að miklu leyti inn í brekkuna og mun þakið nýtt sem útistétt . Nýbyggingin er 62,6 fm að stærð og verður því heildar byggingarmagn á lóðinni 360,4 fm . Byggingin er innan byggingarreits hússins . Skv. deiliskipulagi fer byggingin rúma 10 fm yfir stærðarmörk og einnig er um sjálfstæða byggingu að ræða . Skipulagsnefnd leggur til að framkvæmdin verði sett í grenndarkynningu , þar sem hún fer lítillega yfir stærðarmörk og tengist ekki húsinu . Skipulagsnefnd telur að hagsmunaaðilar séu eigendur Vaðlabyggðar 3 og Lyngbergs . Jafnframt leggur skipulagsnefnd áherslu á að lokið verði frágangi lóðar . Fleira ekki fært til bókar . Fundi slitið kl. 21:30